موسى ہادى نے عمر بن خطاب كى اولاد سے عبد العزيز كو مدينہ كا حاكم مقرر كيا ، عبدالعزيز طالبين سے بہت برے طريق اور سختى سے پيش آتا اور ان كے اعمال و حركات پر سخت نظر ركھتا تھا _ ايك روز ان سے كہا : تم ہر روز ميرے پاس حاضرى ديا كرو تا كہ تمہارے روپوش و غائب نہ ہونے كا مجھے علم رہے _ ان سے عہد و پيمان ليا اور ايك كو دوسرے كا ضامن بناديا _  مثلاً حسين بن على اور يحى بن عبداللہ كو ، حسن بن محمد بن عبداللہ بن حسن كا ضامن بنايا_ ايك مرتبہ جمعہ كے دن علويين اس كے پاس گئے انھيں واپس لوٹنے كى اجازت نہ دى يہاں تك كہ جب نماز كا وقت آگيا ، تو انھيں وضو كرنے اور نماز ميں حاضر كا حكم ديا _ نماز كے بعد اپنے كارندوں كو حكم ديا كہ ان سب كو قد كرلو_ عصر كے وقت سب كى حاضرى لى تو معلوم ہوا كہ حسن بن محمد بن عبداللہ بن حسن نہيں ہيں _ پس ان كے ضامن حسين بن على اور يحيى سے كہا : اگر حسن بن محمد تين دن تك ميرى خدمت ميں شرف ياب نہ ہوئے يا انھوں نے خروج كيا يا غائب  ہوگئے تو ميں تمہيں قيد خانے ميں ڈال دوں گا يحيى نے جواب ديا كہ : يقيناً انھيں كوئي ضرورى كام پيش آگيا ہوگا ، اسى لئي نہيں آسكے ہم بھى انھيں حاضر كرنے سے قاصر ہيں _ انصاف سے كام لو _ تم جس طرح ہمارى حاضرى ليتے ہو اسى طرح عمر بن خطاب كے خاندان والوں كو بھى بلاؤ اس كے بعد ان كى حاضرى لو اگر ان كے افراد ہم سے زيادہ غائب ہوئے تو ہميں كوئي اعتراض